CELEX: 32022D0541
Language: et
Date: 2022-04-01 00:00:00
Title: Komisjoni rakendusotsus (EL) 2022/541, 1. aprill 2022, millega kehtestatakse loetelu Euroopa Parlamendi ja nõukogu määruse (EL) nr 1308/2013 kohaselt kaitstud geograafiliste tähistest, mille kohta esitatakse rahvusvahelise registreerimise taotlused vastavalt Euroopa Parlamendi ja nõukogu määruse (EL) 2019/1753 artiklile 2

5.4.2022   
               
               
                  ET
               
               
                  Euroopa Liidu Teataja
               
               
                  L 106/18
               
            
         KOMISJONI RAKENDUSOTSUS (EL) 2022/541,
         1. aprill 2022,
         millega kehtestatakse loetelu Euroopa Parlamendi ja nõukogu määruse (EL) nr 1308/2013 kohaselt kaitstud geograafiliste tähistest, mille kohta esitatakse rahvusvahelise registreerimise taotlused vastavalt Euroopa Parlamendi ja nõukogu määruse (EL) 2019/1753 artiklile 2
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 23. oktoobri 2019. aasta määrust (EL) 2019/1753 liidu tegevuse kohta pärast liidu ühinemist päritolunimetusi ja geograafilisi tähiseid käsitleva Lissaboni kokkuleppe Genfi redaktsiooniga, (1) eriti selle artikli 2 lõiget 3,
         ning arvestades järgmist:
         
                     (1)
                  
                  
                     Päritolunimetusi ja geograafilisi tähiseid käsitleva Lissaboni kokkuleppe Genfi redaktsioon (2) (edaspidi „Genfi redaktsioon“) on rahvusvaheline kokkulepe, mille alusel rakendavad osalised päritolunimetuste ja geograafiliste tähiste vastastikuse kaitse süsteemi.
                  
               
                     (2)
                  
                  
                     Pärast nõukogu otsust (EL) 2019/1754 (3) liidu ühinemise kohta Genfi redaktsiooniga andis liit 26. novembril 2019 hoiule Genfi redaktsiooniga ühinemise kirja. Liidu ühinemine Genfi redaktsiooniga jõustus 26. veebruaril 2020. Kuna liit oli viies Genfi redaktsiooniga ühinev osaline, jõustus Genfi redaktsioon samal kuupäeval vastavalt Genfi redaktsiooni artikli 29 lõikele 2.
                  
               
                     (3)
                  
                  
                     Vastavalt Genfi redaktsiooni artikli 5 lõigetele 1 ja 2 võivad redaktsiooniosaliste pädevad asutused esitada päritolunimetuse või geograafilise tähise rahvusvahelise registreerimise taotlusi Maailma Intellektuaalse Omandi Organisatsiooni rahvusvahelisele büroole, kes registreerib nimetuse või tähise rahvusvahelises registris. Genfi redaktsiooni artikli 9 kohaselt võivad teised redaktsiooniosalised pärast konkreetse läbivaatusmenetluse lõppu ja võttes arvesse menetluse tulemusi otsustada, kas nad kaitsevad seda päritolunimetust või geograafilist tähist oma territooriumil.
                  
               
                     (4)
                  
                  
                     Vastavalt määruse (EL) 2019/1753 artikli 1 lõikele 2 hõlmab mõiste „geograafiline tähis“ kõnealuse määruse kohaldamisel ja selle alusel vastu võetud õigusaktide kohaldamisel kaitstud päritolunimetusi ja kaitstud geograafilisi tähiseid Euroopa Parlamendi ja nõukogu määruse (EL) nr 1308/2013 (4) tähenduses.
                  
               
                     (5)
                  
                  
                     Kooskõlas määruse (EL) 2019/1753 artikli 2 lõikega 1 on komisjonil kui liidu pädeval asutusel õigus esitada rahvusvahelisele büroole liidu päritolunimetuste ja geograafiliste tähiste rahvusvahelise registreerimise taotlusi liidu ühinemisel Genfi redaktsiooniga ning seejärel korrapäraselt.
                  
               
                     (6)
                  
                  
                     Kooskõlas määruse (EL) 2019/1753 artikli 2 lõikega 2 saatsid liikmesriigid 2021. aasta novembrist detsembrini komisjonile neli taotlust registreerida rahvusvahelises registris nende territooriumilt pärit ja määruse (EL) nr 1308/2013 kohaselt kaitstud päritolunimetused ja kaitstud geograafilised tähised.
                  
               
                     (7)
                  
                  
                     Kaitstud päritolunimetuste (KPN) ja kaitstud geograafiliste tähistena (KGT) määruse (EL) nr 1308/2013 kohaselt kaitstud nimetuste kohta tuleks esitada taotlus nende registreerimiseks rahvusvahelises registris vastavalt päritolunimetuste ja geograafiliste tähistena.
                  
               
                     (8)
                  
                  
                     Seepärast tuleks kehtestada loetelu kaitstud päritolunimetustest (KPN) ja kaitstud geograafilistest tähistest (KGT), mis põhineb liikmesriikide poolt komisjonile esitatud taotlustel esitada nende territooriumilt pärit ja liidus määruse (EL) nr 1308/2013 kohaselt kaitstud geograafiliste tähiste rahvusvahelise registreerimise taotlused.
                  
               
                     (9)
                  
                  
                     Käesoleva otsusega ettenähtud meetmed on kooskõlas põllumajandusturgude ühise korralduse komitee (veiniga tegeleva alarühma) arvamusega,
                  
               ON TEINUD JÄRGMISE OTSUSE:
         
            Ainus artikkel
            Loetelu määruse (EL) nr 1308/2013 kohaselt kaitstud päritolunimetustest ja kaitstud geograafilistest tähistest, mille kohta komisjon esitab rahvusvahelise registreerimise taotlused, on esitatud käesoleva otsuse lisas.
         
         
            Brüssel, 1. aprill 2022
            
               
                  Komisjoni nimel
               
               
                  komisjoni liige
               
               Janusz WOJCIECHOWSKI
            
         
         
            (1)  ELT L 271, 24.10.2019, lk 1.
         
            (2)  ELT L 271, 24.10.2019, lk 15.
         
            (3)  Nõukogu 7. oktoobri 2019. aasta otsus (EL) 2019/1754 Euroopa Liidu ühinemise kohta päritolunimetusi ja geograafilisi tähiseid käsitleva Lissaboni kokkuleppe Genfi redaktsiooniga (ELT L 271, 24.10.2019, lk 12).
         
            (4)  Euroopa Parlamendi ja nõukogu 17. detsembri 2013. aasta määrus (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (ELT L 347, 20.12.2013, lk 671).
      
      
         
            LISA
            Loetelu liidus määruse (EL) nr 1308/2013 kohaselt kaitstud geograafilistest tähistest (kaitstud päritolunimetused ja kaitstud geograafilised tähised), mille kohta esitatakse rahvusvahelise registreerimise taotlused vastavalt määruse (EL) 2019/1753 artiklile 2
            Kreeka
            
                        —
                     
                     
                        Σαντορίνη (KPN)
                     
                  Prantsusmaa
            
                        —
                     
                     
                        Val de Loire (KGT)
                     
                  
                        —
                     
                     
                        Pays d’Oc (KGT)
                     
                  Itaalia
            
                        —
                     
                     
                        Bolgheri (KPN)